Tri osobna automobila nagorjela su, a motorkotač u potpunosti izgorio u srijedu rano ujutro u splitskoj Uskočkoj ulici.



Požar je izbio u 4,30 sati, najprije na motociklu, a potom se vatra proširila na dva parkirana vozila. Neregistrirani motocikl izgorio je u potpunosti.



Neslužbeno se doznaje da je riječ o namjerno izazvanom požaru što bi trebao potvrditi i očevid na mjestu događaja.

Do sada je u Splitu izgorjelo više od 20 vozila, a policija je, krajem prosinca, pojačala noćne ophodnje.